# Die Schedelsche Weltchronik (deutsch):055

| 054 <<<Vorheriges Blatt | Die Schedelsche Weltchronik Blatt LV | Nächstes Blatt>>> 056 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## LIIII verso:

Ardisius oder Ardis von gepurt ein kriechyscher vnd an großmu$^e$tigkeit ein namhaftig vnd beru$^e$mbt man. hat dem reich Lidoruz den anfang gemacht in dem. xlviij. iar des reichs Ozie die Lidier zeregiren angegebt. vnd (als Eusebius bezeu$^e$gt). xxvi. iar geregirt. Nw ist Lidia ein gegent des kleinernn Asie die yetzo eins teils Morea heißt. vnd (als Plinio gefelt) vormals Meonia genant wardt. Aber darnach von Lydo des konigs Athis sun. vnd des Thyri bruder Lydia geheißen ist. dann als sich dieselben zwen bruder von ku$^e$rtze oder kleinheit wegen desselben reichs bey einander nit betragen mochten do wiche Tirrenus daruon. kome in welsche land vnd an das ort gegen dem vndernn meer gewenndet. das nennet er nach ime Thirrenam. aber Lydus plib anhayms. vnnd nennet dasselb Meoniam nach ime Lidiam. Darinn sind gewesen die stett Ephesus Colophon Clazomene vnd Phocea. doch ist diss reich nit vast namhaftig oder beru$^e$mbt gewest. sunder darnach von den Persiernn vnder dem ko$^e$nig Creso (der den Caldeyischen wider die Persier hilff raichet) vmbgekert worden. Diss reich bestu$^o$nd. ij$^c$. xxx. iar vnder. ix. ko$^e$nigen. der namen vnd zeit hie vnden bestumbt sind.
xv. iar. :
| Aliates | ij | xiiij. iar | Gigius | v | xv. iar | Aliates | viij. | xlix. iar. |
| Meles | iij | xij. iar | Ardis | vi | xxxvij. iar | Cresus | ix | xv. iar. |
Olimpias ist ein zeit vier iar lang dabey die lateinischen vnd kriechyschen ettwen ir zal oder gemerck in beschreibung der historien vnd geschihten gehabt haben. als wir dann yetzo vnser datum bey der zal der iar der gepurt Cristi her nemen. Nw ward die erst Olimpias bey den kriechen in fu$^e$nfftzigisten iar des reichs Ozie zu vbung eins kampffspils auffgesetzt. Von der fencknus Troye bis auff die ersten Olimpiadem veschinnen. iiij$^c$. vi. iar. Imm andern iar Aeschyli des richters der Athenienser wardt die erst Olimpias gehalten. in dem kampff derselben Olimpiadis was Chorebus von der statt Elide ein obsyger oder vberwinder. die von derselben statt Elide vbten im fu$^e$nften iar sollich kempff vnd spil darinn ierlich fu$^e$rsten hawbtlewt gesetzt warden. Dieselben Olimpiadem hat Iphitus der sun Praxonidis oder Hemonis erstlich auffgesetzt. Wiewol andere schreiben das Hercules im achten iar Jair des richters israhel solche Olimpiadem bey den kriechen dem Jupiter zu eren auff dem berg Olimpo zu erst eingestiftet vnd gewo$^e$llt hab das die vomm fu$^e$nften iar in das fu$^e$nft iar beschehen solt. von dem dann bis in dise zeit. iiij$^c$. vnd fu$^e$nff iar gerechent werden. aber nach dem die kriechen in gewonheit hetten solche spil in dem fu$^e$nften iar zehalten so setzten sie auch in solchem spil vnd kampff vier ierlich fu$^e$rsten. vnnd hieß dise zeit der vier iar olimpiadem. vnd solche spil vnd vbung beschahen allein imm fu$^e$nfften iar auff das sie ob sie fu$^e$rter verzogen wurden nit zu vergessung ko$^e$men. oder ob sie eer als innerhalb vier iar wurden das dann die vile des costens beschweret. daru$^e$mb ein olimpias begriffe vier gantze iar. vnnd vnser herr Jhesus cristus hat vnter dem hundersten vnd dreyundnewntzigisten olimpiade wo$^e$llen geporn werden. Von diser zeit her glaubt man die kriechyschen historien warhaftig sein. dann dauor haben sie (als menicglicher sihet) mancherlay meynung fu$^e$rbracht.

## LV recto:

Blat LV
Ozias der sun Amasie des konigs. der. xij. konig Juda ein man vil senftmu$^e$tigkeit vnd wirdigkeit thet das gu$^o$t was vor dem herren. außgenomen das er ime mit gewalt die briesterschafft vnder Azaria dem bischoff zuaygnet. in dem das er dz fewropffer auff dem altar der wolriechlichkeit selbs anzunden wolt. darumb wardt er mit dem außsatz geslagen. vnd beschah ein erdpidem. auß dem der halbteil des bergs zerreyße. vnd die koniglichen garten niderdrucket. doch hat diser Ozias die feynd vmb vnd vmb ernidergelegt vnnd iherusalem gezieret. vnnd die mawren die Joas zerbrach herwidergepawet. vnd wardt von seines außsatzs wegen auß der statt gethan. vnnd nach ime Joathan sein sun eingesetzt. vnd Ozias wardt do er starb in den grebern der konig zu Iherusalem begraben.
Sardanapallus was ein zeru$^e$dter vnnd vnzu$^e$chtiger weibischer man. Diser hat zu erst den geprauch der küssen oder pfulgen gefunden. vnd sich in die versamlung vnuerschamter weiber vermischet. darumb ime schand vnd auch der tod nachfolget vnnd sein reich zertrennet wardt. als hieuor dauon geschriben steet. vnd es entstu$^o$nden grawsam zeit schier bis zu der gepurt Christi. in den das menschlich plu$^o$t gleich als ein wasser in der gantzen werlt vergossen wardt.
PHull der konig der Assirier vnnd sein nachfolger woltten die monarchey widerauff bringen damit haben sie das land nit wenig beku$^e$mert.
Thegelatphalazar hat das land Neptalim vnd galileam eingefangen vnnd die. die ihenßhalben des iardans waren in die assirier gewendet. vnd darnalh auff die Achas begerung Damascum belegert. vnd Raasim der konig Damasci erslagen.
Achas hat nach seins vaters Joathan tod in Juda geregirt. Diser ist der bo$^e$ßt vnd auff die abgo$^e$tterey ser geflißen gewest. wider den kome in den streyt der konig Phacee vnd erslu$^o$g auß Juda an eim tag. c. xx$^m$. streytperer mann zu tod. vnd fu$^e$ret. cc. tausent kinder. maydlein vnd weiber gefangen. die haben sie aber nach irer erquickung widerheym gesenndet auß rat des propheten. zu des zeiten ist Rom gepawt.
Salmanasar hat Samariam belegert vnd israhel in die assirier gewendet. vnd das reich israhel hat sich geendet das. ij$^c$. lxxxij. iar bestanden was.
Ezechias der sun Achabs der. xv. konig in iuda wz der bestt vnd fru$^e$mst. der das volck zu go$^e$ttlichem dienst wider anlaytet. Zu des zeitten hat das reich der. x. geslecht israhel abgenomen. vnd ist durch den konig Salmanasar in die Assirier gewendet worden. Sennacherib der konig Assiriorum vberzohe den Ezechiam vnnd sein reich. vnd belegert iherusalem. aber auß gepette vnd demu$^e$tigung Ezechie vnd ysaye erslu$^o$g der engl des herren in einer nacht von dem heer Sennacherib. c. lxxxv$^m$. mann zu tod. vnd also wardt Ezechias erledigt. Nw ist Ezechias entweder von ho$^e$hmu$^e$tiger erplasung oder von vndanckperkeit wegen bis zum tod kranck worden. aber durch rew vnd bu$^o$ßwertigkeit wider zu gesundheit komen. vnd ime des in der widerkerung der su$^e$nnen durch. x. linien ein zaichen gegeben. Diser zaiget der botschaft des Babilonischen konigs alle schetz. do verkundet ime ysayas dz dieselben ding alle von dem babiloniernn hingenomen wurden.
Sennacherib ist (als hieuor steet) schentlich geflohen vnd kome gein Niniue vnd peyniget die iuden vnd Thobiam. Zu letst ward er von seinen su$^e$nen erslagen.
Manasses der sun Ezechie hat nach im in iuda. lv. iar geregirt. vnd wz ein fast bo$^e$ser man vnd zu der abgo$^e$tterey vnd aberglawben geflißen. vnd to$^e$dtet die propheten. vnd su$^e$nderlich ysayam hieß er mit einer hu$^e$ltzin segen voneinander schneiden. der doch gein Babiloniam gefangen gefuert vnd in berewung also fast gedemutigt ward dz er in derselben fencknus gnad vnd vergebung erlangt vnd wider in sein reich gesetzt ward. vnd nach ime hat sein sun Amon geregirt. vnd dem vater in den sunden vnd nit bu$^o$ßwertigkeit nach gefolgt. vnd wardt von den seinen erslagen
Assaradon was des Sennacheribs sun.
* ↑ WS:Vorlage: fu$^e$fften
* ↑ WS:Vorlage: briesterscahfft
* ↑ WS:Vorlage: Uhegelatphalazar
* ↑ WS:Vorlage: hieuorsteet
* ↑ WS:Vorlage: Bobiloniam